
23 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2158 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ' αριθμ. Φ.000/8/245258/ 
Σ.37/2016 (ΦΕΚ 630/τ.Β79.3.2016) κοινής υπουρ¬ 
γικής απόφασης με θέμα «Ρύθμιση θεμάτων 
Κεντρικού Συντονιστικού Οργάνου Διαχείρισης 
Προσφυγικής Κρίσης (ΚΕ.Σ.Ο.Δ.Π.) και Τοπικών 
Συντονιστικών Κέντρων Διαχείρισης Προσφυγι- 
κής Κρίσης (ΤΟ.Σ.ΚΕ.Δ.Π.). 

2 Αναπροσαρμογή ετήσιων ανταποδοτικών τελών 
υπέρ ΡΑΕ για το έτος 2017. 

3 Κανονιστικό Πλαίσιο για την Έγκριση Πλαισίου 
Εποπτείας της Ρυθμιστικής Αρχής Σιδηροδρό¬ 
μων (ΡΑΣ) για την παρακολούθηση των επιδόσε¬ 
ων ασφάλειας μετά τη χορήγηση πιστοποιητικού 
ασφάλειας ή έγκρισης ασφάλειας. 


ΑΠΟΦΑΣΕΙΣ 

Αριθμ. 3696 _ (1) 

Τροποποίηση της υπ'αριθμ. Φ.000/8/245258/ 
Σ.37/2016 (ΦΕΚ 630/τ.Β /9.3.2016) κοινής υπουρ¬ 
γικής απόφασης με θέμα «Ρύθμιση θεμάτων Κε¬ 
ντρικού Συντονιστικού Οργάνου Διαχείρισης 
Προσφυγικής Κρίσης (ΚΕ.Σ.Ο.Δ.Π.) και Τοπικών 
Συντονιστικών Κέντρων Διαχείρισης Προσφυγι¬ 
κής Κρίσης (ΤΟ.Σ.ΚΕ.Δ.Π.). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ - 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις 

α. Του ν. 3907/2011 (Α' 7). 

β. Του άρθρου 77 του ν. 4270/2014 (Α' 143), όπως 
ισχύει. 

γ.Της υποπαραγράφου β της παραγράφου 1 του άρ¬ 
θρου 96 του ν. 4368/2016 (Α'21), όπως ισχύει. 


δ.Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, ο οποίος κυρώθη¬ 
κε με το άρθρο πρώτο του π.δ. 63/2005 (Α'98). 

ε. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

στ.Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α'210). 

2. Την υπ' αριθμ. 11.1/6343/25.11.2014 απόφαση 
του Υπουργού Δημόσιας Τάξης και Προστασίας του 
Πολίτη με τίτλο «Γενικός Κανονισμός Λειτουργίας Δο¬ 
μών Φιλοξενίας υπηκόων τρίτων χωρών που λειτουρ¬ 
γούν με μέριμνα της Υπηρεσίας Πρώτης Υποδοχής» 
(Β'3295). 

3. Την υπ' αριθμ. Υ29/08.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Η παράγραφος 5 του άρθρου 2 της υπ'αριθμ. Φ.000/8/ 
245258/Σ.37/2016 (ΦΕΚ 630/09/τ.Β/2016 κοινής υπουρ¬ 
γικής απόφασης με θέμα «Ρύθμιση θεμάτων Κεντρικού 
Συντονιστικού Οργάνου Διαχείρισης Προσφυγικής Κρί¬ 
σης (ΚΕ.Σ.Ο.Δ.Π.) και Τοπικών Συντονιστικών Κέντρων 
Διαχείρισης Προσφυγικής Κρίσης (ΤΟ.Σ.ΚΕ.Δ.Π.)» αντι¬ 
καθίσταται ως εξής: 

5. Τα ΤΟ.Σ.ΚΕ.Δ.Π στελεχώνονται από στρατιωτικό 
προσωπικό των Ενόπλων Δυνάμεων, που υπηρετεί στις 
ανωτέρω Μονάδες, από προσωπικό της ΕΛ.ΑΣ, του Λ.Σ/ 
ΕΛΑΚΤ, των Περιφερειακών Ενοτήτων καθώς επίσης και 
με απόσπαση ή μετάταξη τακτικού προσωπικού λοιπών 
δημόσιων αρχών. 

Επίσης, οι εν λόγω δομές στελεχώνονται από προσω¬ 
πικό με σχέση εργασίας ιδιωτικού δικαίου ορισμένου 
χρόνου που προσλαμβάνει το Υπουργείο Μεταναστευ- 
τικής Πολιτικής και οι υπαγόμενες σε αυτό Υπηρεσίες 
(Υπηρεσία Ασύλου, Υπηρεσία Υποδοχής καιΤαυτοποίη- 
σης) η δαπάνη μισθοδοσίας του οποίου καλύπτεται από 
ευρωπαϊκούς ή διεθνείς πόρους. 

ΤαΤΟ,Σ.ΚΕΑΠ διαρθρώνονται σεΤμήματα όπως πα¬ 
ρακάτω: 

α.Τμήμα Μεταφορών 
β. Τμήμα Εφοδιασμού - Σίτισης 
γ. Τμήμα Υποδομών-Διαμονής 
δ.Τμήμα Υγειονομικού 
ε. Τμήμα Συνδέσμων ΕΛΑΣ - ΛΣ/ΕΛΑΚΤ 
στ. Τμήμα Συνδέσμων ΕΕ - Ύπατης Αρμοστείας ΟΗΕ - 
ΜΚΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2017 

Οι Υπουργοί 

Εθνικής Αναπληρωτής 

Άμυνας Υπουργός Οικονομικών 

ΠΑΝΑΓΙΩΤΗΣ ΚΑΜΜΕΝΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Μεταναστευτικής Ναυτιλίας 

Πολιτικής και Νησιωτικής Πολιτικής 

ΙΩΑΝΝΗΣ ΜΟΥΖΑΛΑΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. απόφ. 472/2017 (2) 

Αναπροσαρμογή ετήσιων ανταποδοτικών τελών 
υπέρ ΡΑΕ για το έτος 2017 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση 1 και 2 Ιουνίου 2017) 

Λαμβάνοντας υπόψη: 

1 .Τις διατάξεις του ν. 2773/1999 «Απελευθέρωση αγο¬ 
ράς Ηλεκτρικής Ενέργειας - Ρύθμιση θεμάτων ενεργει¬ 
ακής πολιτικής και λοιπές διατάξεις» (ΦΕΚ Α' 286), και 
ιδίως τις διατάξεις της παρ. 3 του άρθρου 6 του νόμου 
αυτού, όπως τροποποιήθηκε με την παρ. 2 του άρθρου 
3 του ν. 3426/2005 και ισχύει. 

2. Τις διατάξεις του άρθρου 3 και της παρ. 1 του άρ¬ 
θρου 30 του ν. 3426/2005 «Επιτάχυνση διαδικασίας για 
την απελευθέρωση της αγοράς ηλεκτρικής ενέργειας» 
(ΦΕΚ Α' 309), όπως ισχύει. 

3. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179), και ιδίως 
τις διατάξεις του άρθρου 38 του νόμου αυτού. 

4. Τις διατάξεις του άρθρου 7 της υπ' αριθμ. Δ5/ΗΛ/Β/ 
Φ1/ΟΙΚ.591/12.01.2001 απόφασης των Υπουργών Οι¬ 
κονομικών και Ανάπτυξης, με θέμα «Καθορισμός τελών 
άσκησης δραστηριότητας στον τομέα της ενέργειας που 
αποτελούν πόρους της Ρυθμιστικής Αρχής Ενέργειας» 
(ΦΕΚ Β' 43), σύμφωνα με το οποίο «Το ανά μονάδα ύψος 
των ετήσιων ανταποδοτικών τελών, όπως για κάθε περί¬ 
πτωση ορίζεται στα άρθρα 4 έως και 6 αναπροσαρμό¬ 
ζεται από 1.1.2002 αυτόματα ετησίως κατά το ποσοστό 
μεταβολής του Δείκτη Τιμών Καταναλωτή, όπως αυτό 
προσδιορίζεται από την ΕΣΥΕ. Το κατ’ έτος ισχύον ανά 
μονάδα ύψος των ετήσιων ανταποδοτικών τελών δη¬ 
μοσιεύεται με τη φροντίδα της ΡΑΕ στην Εφημερίδα της 
Κυβερνήσεως». 


5. Την υπ'αριθμ. πρωτ. ΠΟΛ.1286/1104968/50-0Ε/ 
06.12.2000 εγκύκλιο του Υπουργείου Οικονομικών, με 
θέμα «Κοινοποίηση των διατάξεων του ν. 2842/2000 σχε¬ 
τικά με τη εισαγωγή του ευρώ, ως κοινής νομισματικής 
μονάδας και οδηγίες για την εφαρμογή τους». 

6. Τον πίνακα εξέλιξης ετήσιων και μέσων ετήσιων 
μεταβολών του Γενικού Δείκτη Τιμών Καταναλωτή, 
που δημοσιοποιήθηκε με Δελτίο Τύπου την 11 η Ιανου¬ 
άριου 2017 από την Ελληνική Στατιστική Αρχή, όπου 
προσδιορίζεται το ποσοστό μεταβολής του μέσου Δεί¬ 
κτη Τιμών Καταναλωτή του δωδεκαμήνου Ιανουάριου 
2016 - Δεκεμβρίου 2016 σε σύγκριση προς τον ίδιο 
Δείκτη του δωδεκαμήνου Ιανουάριου 2015 - Δεκεμ¬ 
βρίου 2015 σε -0,8% (μείον μηδέν και οκτώ δέκατα τοις 
εκατό). * 2 3 4 1 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, σκέφτηκε ως εξής: 

1. Επειδή η υπ'αριθμ. πρωτ. Δ5/ΗΛ/Β/Φ1 /ΟΙΚ.591 / 
12.01.2001 Κοινή απόφαση των Υπουργών Οικονομικών 
και Ανάπτυξης, εκδόθηκε βάσει των διατάξεων του άρ¬ 
θρου 6 του ν. 2773/1999, το οποίο αντί καταστάθηκε με 
το άρθρο 3 του ν. 3426/2005. 

2. Επειδή στην παρ. 1 του άρθρου 30 του ν. 3426/2005, 
ρητά προβλέπεται ότι «οι πράξεις που έχουν εκδοθεί 
κατ’ εξουσιοδότηση των διατάξεων του ν. 2773/1999, 
εξακολουθούν να ισχύουν, μέχρι να αντικατασταθούν 
με βάση τις διατάξεις του νόμου αυτού». 

3. Επειδή μέχρι και σήμερα, δεν έχει εκδοθεί η από¬ 
φαση ΡΑΕ, σύμφωνα με την παρ. 3 του άρθρου 38 του 
ν. 4001/2011, όπου προβλέπεται ότι: «Η ΡΑΕ, με απόφαση 
της, η οποία δημοσιεύεται στη Εφημερίδα της Κυβερ¬ 
νήσεως, καθορίζει τη μεθοδολογία υπολογισμού των 
ανταποδοτικών τελών ανά δραστηριότητα και ακολου¬ 
θούμενη πρακτική διαδικασία...». 

4. Επειδή επί του παρόντος, δεν έχει εκδοθεί η υπουρ¬ 
γική απόφαση, βάσει της παρ. 4 του άρθρου 38 του 
ν. 4001/2011, σύμφωνα με την οποία: «Με απόφαση 
του Υπουργού Περιβάλλοντος, Ενέργειας και Κλιματι¬ 
κής Αλλαγής, μετά από σύμφωνη - γνώμη της ΡΑΕ, με 
βάση τον προϋπολογισμό της Αρχής και τη μεθοδολογία 
υπολογισμού της παραγράφου 3, καθορίζονται το ύψος 
των ανταποδοτικών τελών που επιβάλλονται υπέρ της 
ΡΑΕ, τα όργανα, ο τρόπος είσπραξης των τελών και κάθε 
αναγκαία λεπτομέρεια». 

5. Επειδή, η υπ' αριθμ. πρωτ. Δ5/ΗΛ/Β/Φ1/ΟΙΚ.591/ 
12.01.2001 κοινή απόφαση των Υπουργών Οικονομικών 
και Ανάπτυξης δεν έχει επί του παρόντος αντικατασταθεί. 

6. Επειδή, βάσει του άρθρου 7 της υπ'αριθμ. πρωτ. Δ5/ 

1 16ίΙρ:/Ά/ννννν.5ΐ3ίί5ΐίθ5.9Γ/θΙ/5ΐ3ΐί5ΐκ5?ρ_ρώά=άοαυΓπθηΐ5_ 
\Α/Α8_ρυ6Ιία3ίίοπ5ροΓΐΙθΙ_ΙΝ5ΤΑΝ€Ε_ς008ίΒΚΚο4ΙΝ&ρ_ρ_ 
Μ(^γΗθ=2&ρ_ρ_$ΐ3ΐ:0=ηοι·ηη3ΐ&ρ_ρ_πιοάθ=νίθνν&ρ_ρ_ 
03θήθ3 6ίΙίίγ=α3εΗθΙ_θνθΙΡ39θ&ρ__ρ_ςοΙ_ίά = εοΙυηιη- 
2&ρ_ρ_0θΙ_τουηί=4&ρ_ρ_0θΙ_ρο5=1&_ά£κυηηθηΐ5_ννΑΡ!_ 
ρυ6Ιίτ3ίίοη5ροΓΐΙθΙ_ΙΝ5ΤΑΝΤΕ_ςΟΟ8ί : ΒΚΚο4ΙΝώ3ν3χ.( : 30θ5. 
Γθ5ουΓ0θ=8θ0υηΐθηΙ&_θθ0υηΐθηΐ5_ννΑΚ_ρυ6Ικ3ΐίοη5ροι-ίΙθ1:_ 
ΙΝ5ΤΑΝΤΕ_9ϋ08ίΒΚΚο4ΙΝ_Ιη=εΙοννηΙθ3εΙΡΙθ5ουιτθ5&__ 
8ο(:υηηθηί5_ννΑΚ_ρυ6Ικ3ΐ:ίοη5ροι-1:ΙθΙ_ΙΝ5ΤΑΝΤΕ_ 
ςΟΟ8ίΒΚΚο4ΙΝ_άοαυηηθηΙΙΟ=22957Ο&_άθ0υιηθη1:5_ννΑΡ!_ 
ρυ6Ικ3ΐίοη5ροΓΐΙθυΝ5ΤΑΝΤΕ_9θΩ8ίΒΚΚο4ΙΝ_Ιθ03ΐθ=θΙ 

ΗΛ/Β/Φ1 /ΟΙΚ.591 /12.01.2001 κοινής υπουργικής από¬ 
φασης, η ΡΑΕ οφείλει να βεβαιώσει την, αυτόματα ισχύ- 
ουσα, ετήσια τιμαριθμική αναπροσαρμογή των ανταπο¬ 
δοτικών τελών, το δε κατ'έτος ισχύον ανά μονάδα ύψος 
των ετήσιων ανταποδοτικών τελών δημοσιεύεται με τη 
φροντίδα της ΡΑΕ στην Εφημερίδα της Κυβερνήσεως, 
αποφασίζει: 

Άρθρο 1 

1. Σκοπός της παρούσας απόφασης είναι η αναπρο¬ 
σαρμογή του ύψους των ετήσιων ανταποδοτικών τελών 
που επιβάλλονται στις επιχειρήσεις οι οποίες δραστη¬ 
ριοποιούνται στον τομέα της ενέργειας, σύμφωνα με 
το άρθρο 7 της υπ' αριθμ. πρωτ. Δ5/ΗΛ/Β/Φ1/ΟΙΚ.591/ 
12.01.2001 απόφασης των Υπουργών Οικονομικών και 
Ανάπτυξης. 

2. Το ύψος των ετησίων ανταποδοτικών τελών, όπως 
αυτά καθορίζονται με την υπ' αριθμ. πρωτ. Δ5/ΗΛ/Β/Φ1 / 
ΟΙΚ.591 /12.01.2001 απόφαση των Υπουργών Οικονομι¬ 
κών και Ανάπτυξης, αναπροσαρμόζεται σύμφωνα με το 
ποσοστό μεταβολής του Δείκτη Τιμών Καταναλωτή, το 
οποίο, για το έτος 2016, ανέρχεται σε -0,8% (μείον μηδέν 
και οκτώ δέκατα τοις εκατό). 

Άρθρο 2 

Τομέας ηλεκτρικής ενέργειας και φυσικού αερίου 

1. Το ποσό ετησίου ανταποδοτικού τέλους που επι¬ 
βάλλεται στους κατόχους άδειας παραγωγής ηλεκτρι¬ 
κής ενέργειας σύμφωνα με το άρθρο 4 παρ. 2 περί¬ 
πτωση α' της υπ' αριθμ. πρωτ. Δ5/ΗΛ/Β/Φ1/ΟΙΚ.591/ 
12.01.2001 απόφασης των Υπουργών Οικονομικών 
και Ανάπτυξης, ορίζεται στο ποσό των 7,95441 € το 
οποίο στρογγυλοποιείται σε Επτά ευρώ και Ενενήντα 
Πέντε Λεπτά (7,95 €) ανά Μννθΐΐ μέγιστης καθαρής 
ισχύος. 

2. Το ποσό ετησίου ανταποδοτικού τέλους που επι¬ 
βάλλεται στους κατόχους άδειας προμήθειας ηλεκτρικής 
ενέργειας σε Πελάτες, ανάλογα με την συνολική ποσό¬ 
τητα ηλεκτρικής ενέργειας που απορρόφησαν από το 
Σύστημα ή από το Δίκτυο οι Πελάτες τους κατά το έτος 
2016, σύμφωνα με το άρθρο 4 παρ. 2 περίπτωση β' 
της υπ'αριθμ. πρωτ. Δ5/ΗΛ/Β/Φ1 /ΟΙΚ.591 /12.01.2001 
απόφασης των Υπουργών Οικονομικών και Ανάπτυξης, 
ορίζεται στο ποσό των 0,067611 € το οποίο στρογγυ- 
λοποιείται σε Επτά Λεπτά (0,07 €) ανά απορροφώμενη 
ΜννΗ. 

3. Το ποσό ετησίου ανταποδοτικού τέλους που 
επιβάλλεται στους έχοντες δικαίωμα εισαγωγής φυ¬ 
σικού αερίου σύμφωνα με το άρθρο 5 της υπ' αριθμ. 
πρωτ. Δ5/ΗΛ/Β/Φ1 /ΟΙΚ.591 /12.01.2001 απόφασης των 
Υπουργών Οικονομικών και Ανάπτυξης, ορίζεται στο 
ποσό των 0,23861 € το οποίο στρογγυλοποιείται σε 
Είκοσι Τέσσερα Λεπτά (0,24 €) ανά χίλια κυβικά μέτρα. 

Άρθρο 3 

Τομέας υγρών καυσίμων 

1. Για τα υγραέρια, το ύψος του ανταποδοτικού τέλους 
που επιβάλλεται σύμφωνα με το άρθρο 6 της υπ' αριθμ. 
πρωτ. Δ5/ΗΛ/Β/Φ1 /ΟΙΚ.591 /12.01.2001 απόφασης των 


Υπουργών Οικονομικών και Ανάπτυξης, ορίζεται σε 
0,09941 € το οποίο στρογγυλοποιείται στο ποσό των 
Δέκα Λεπτών (0,10 €) ανά μετρικό τόνο. 

2. Για το μαζούτ, το ύψος ανταποδοτικού τέλους που 
επιβάλλεται σύμφωνα με το άρθρο 6 της υπ'αριθμ. πρωτ. 
Δ5/ΗΛ/Β/Φ1/ΟΙΚ.591/12.01.2001 απόφασης των Υπουρ¬ 
γών Οικονομικών και Ανάπτυξης, ορίζεται σε 0,09941 € 
το οποίο στρογγυλοποιείται στο ποσό των Δέκα Λεπτών 
(0,10 €) ανά μετρικό τόνο. 

3. Για τις βενζίνες, το ύψος ανταποδοτικού τέλους που 
επιβάλλεται σύμφωνα με το άρθρο 6 της υπ'αριθμ. πρωτ. 
Δ5/ΗΛ/Β/Φ1/ΟΙΚ.591/12.01.2001 απόφασης των Υπουρ¬ 
γών Οικονομικών και Ανάπτυξης, ορίζεται σε 0,19885 € 
το οποίο στρογγυλοποιείται στο ποσό των Είκοσι Λεπτών 
(0,20 €) ανά χίλια λίτρα. 

4. Για το πετρέλαιο θέρμανσης και κίνησης, το ύψος 
ανταποδοτικού τέλους που επιβάλλεται σύμφωνα με 
το άρθρο 6 της υπ' αριθμ. πρωτ. Δ5/ΗΛ/Β/Φ1 /ΟΙΚ.591 / 
12.01.2001 απόφασης των Υπουργών Οικονομικών και 
Ανάπτυξης, ορίζεται σε 0,19885 € το οποίο στρογγυλο- 
ποιείται στο ποσό των Είκοσι Λεπτών (0,20 €) ανά χίλια 
λίτρα. 

Άρθρο 4 
Χρόνος ισχύος 

Οι τιμές που καθορίζονται στην παρούσα απόφαση 
αφορούν στα ετήσια ανταποδοτικά τέλη που θα κατα¬ 
βληθούν κατά τη διάρκεια του έτους 2017. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουνίου 2017 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 


Αριθμ. 5791 _ (3) 

Κανονιστικό Πλαίσιο για την Έγκριση Πλαισίου 
Εποπτείας της Ρυθμιστικής Αρχής Σιδηροδρό¬ 
μων (ΡΑΣ) για την παρακολούθηση των επιδόσε¬ 
ων ασφάλειας μετά τη χορήγηση πιστοποιητικού 
ασφάλειας ή έγκρισης ασφάλειας. 

Η ΟΛΟΜΕΛΕΙΑ ΤΗΣ ΡΥΘΜΙΣΤΙΚΗΣ ΑΡΧΗΣ 
ΣΙΔΗΡΟΔΡΟΜΩΝ (ΡΑΣ) 

(Συνεδρίαση 215/29.05.2017) 

Λαμβάνοντας υπόψη τα ακόλουθα: 

1. Τις διατάξεις της παρ.2 περ.23 του άρθρου 85 του 
ν. 4199/2013 (ΦΕΚ Α 266)" Δημόσιες υπεραστικές οδι¬ 
κές μεταφορές επιβατών-Ρυθμιστική Αρχή Επιβατικών 
Μεταφορών και άλλες διατάξεις», όπως ισχύει. 

2. Τις διατάξειςτου ν. 3891/2010 (ΦΕΚΑ' 188/4-11 -2010) 
"Αναδιάρθρωση, εξυγίανση και ανάπτυξη του ομίλου 
ΟΣΕ και της ΤΡΑΙΝΟΣΕ και άλλες διατάξεις για το σιδη¬ 
ροδρομικό τομέα", όπως ισχύει. 

3. Τα άρθρα 4 παρ. 1,16 παρ.2 στοιχ. ε) και στ) και 17 
παρ. 2 και 3 της Οδηγίας 2004/49 ΕΚ για την ασφάλεια 
των κοινοτικών σιδηροδρόμων. 

4. Τις διατάξεις του π.δ. 160/2007 (ΦΕΚ 201 Α7 
23-08-2007) «Εναρμόνιση της ελληνικής νομοθεσίας με 
την οδηγία 2004/49/ΕΚ του Ευρωπαϊκού Κοινοβουλίου 
και του Συμβουλίου, της 29ης Απριλίου 2004, για την 
ασφάλεια των κοινοτικών σιδηροδρόμων, η οποία τρο¬ 
ποποιεί την οδηγία 95/18/ΕΚ του Συμβουλίου σχετικά με 
τις άδειες σε σιδηροδρομικές επιχειρήσεις και την οδηγία 
2001/14/ΕΚ σχετικά με την κατανομή της χωρητικότητας 
των σιδηροδρομικών υποδομών και τις χρεώσεις για 
τη χρήση σιδηροδρομικής υποδομής καθώς και με την 
πιστοποίηση ασφάλειας» (Ε Εί 164 της 30.4.2004 και Ε 
ΕΙ220 της 21.6.2004) και τροποποίηση του π.δ. 41 /2005. 

5. Τις διατάξεις του ν. 3534/2007 (ΦΕΚ Α' 40/ 
23-02-2007) «Σύσταση Αρχής για την κατανομή του δια¬ 
θέσιμου χρόνου χρήσης στους ελληνικούς αερολιμένες 
και άλλες διατάξεις». 

6. Τις διατάξεις της απόφασης του Υπουργού Υποδο¬ 
μών και Μεταφορών ΑΣ.4.2/οικ.26697/2422/07-05-2009 
(ΦΕΚ Β 986/22-05-2009) «Διαδικασία Πιστοποίησης 
Ασφάλειας Σιδηροδρομικής Επιχείρησης και Έγκρισης 
Ασφάλειας Διαχειριστή Υποδομής». 

7. Τιςδιατάξειςτουν.3911/2011 (ΦΕΚΑΊ 2/08-02-2011) 
«Πιστοποίηση μηχανοδηγών και άλλες διατάξεις». 

8. Τον Κανονισμό (ΕΕ) 1077/2012 «σχετικά με κοινή μέ¬ 
θοδο ασφάλειας για την εποπτεία από τις εθνικές αρχές 
ασφαλείας μετά την έκδοση πιστοποιητικού ασφαλείας 
ή έγκρισης ασφάλειας». 

9. Τον Κανονισμό (ΕΕ) 1078/2012 «σχετικά με κοινή 
μέθοδο ασφάλειας που πρέπει να εφαρμόζουν σιδηρο¬ 
δρομική επιχείρηση ή διαχειριστής υποδομής για την 
παρακολούθηση μετά τη χορήγηση πιστοποιητικού 
ασφαλείας ή έγκρισης ασφαλείας, καθώς και φορείς 
στους οποίους έχει ανατεθεί η συντήρηση». 

10. Τον Κανονισμό (ΕΕ) 1158/2010 «περί κοινής μεθό¬ 
δου ασφάλειας για την αξιολόγηση της συμμόρφωσης 
προςτις απαιτήσεις απόκτησης πιστοποιητικών σιδηρο¬ 
δρομικής ασφάλειας». 

11. Τον Κανονισμό (ΕΕ) 1169/2010«περί κοινής μεθό¬ 
δου ασφάλειας για την αξιολόγηση της συμμόρφωσης 
προς τις απαιτήσεις απόκτησης έγκρισης σιδηροδρομι¬ 
κής ασφάλειας». 

12. Το διεθνές πρότυπο 150 19011 "ΟυίάθΙίηθε Γογ 
θυάίΐίης ιτΐ3η39θΐτΐθηΐ 5γ5ΐθΐτΐ5". 

13. Την υπ'αριθμ. πρωτ. 5328/09.01.2017 απόφαση 
της Ολομέλειας της ΡΑΣ. 

14. Την υπ'αριθμ. πρωτ. 5425/07.02.2017 απόφαση 
της Ολομέλειας της ΡΑΣ. 

15. Την υπ'αριθμ. πρωτ. 5783/26.05.2017εισήγηση 
προς την Ολομέλεια της ΡΑΣ. 

16. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού. 

Εκδίδει την παρούσα απόφαση της οποίας οι διατάξεις 
έχουν ως ακολούθως: 

Άρθρο 1 
Σκοπός 

Σκοπός της παρούσας απόφασης είναι η εξειδίκευση 
των απαιτήσεων του Κανονισμού (ΕΕ) 1077/2012 σχε¬ 


τικά με τη θέσπιση πλαισίου, στρατηγικής και σχεδίου 
(πλάνου) εποπτείας, κριτηρίων λήψης αποφάσεων και 
διαδικασιών για την εποπτεία από την Ρυθμιστική Αρχή 
Σιδηροδρόμων (εφεξής καλούμενη η «Αρχή») των επι¬ 
δόσεων ασφαλείας μετά τη χορήγηση πιστοποιητικού 
ασφάλειας σε Σιδηροδρομική Επιχείρηση (ΣΕ) ή έγκρι¬ 
σης ασφάλειας σε Διαχειριστή Υποδομής (ΔΥ). 

Άρθρο 2 

Ορισμοί 

Για τους σκοπούς της παρούσας απόφασης, η «επο¬ 
πτεία» έχει την έννοια που ορίζεται στο άρθρο 2 του 
Κανονισμού (ΕΕ) 1158/2010 και στο άρθρο 2 του Κανο¬ 
νισμού (ΕΕ) 1169/2010, ήτοι οι ρυθμίσεις που θεσπίζει η 
Αρχή για να παρακολουθεί τις επιδόσεις ασφάλειας μετά 
την χορήγηση πιστοποιητικού ασφάλειας ή έγκρισης 
ασφάλειας. 

Άρθρο 3 

Εποπτικές Δραστηριότητες 

Οι εποπτικές δραστηριότητες της Αρχής περιλαμβά¬ 
νουν : 

1. Ελέγχους (Αυάίΐε) Συστημάτων Διαχείρισης Ασφά¬ 
λειας (ΣΔΑ) κατά τους οποίους ελέγχεται η συμμόρφωση 
των ΣΕ και του ΔΥ μετιςαπαιτήσειςτων οικείων ΣΔΑ κα¬ 
θώς και η συνέχιση ικανοποίησης των κριτηρίων του Πα¬ 
ραρτήματος II των Κοινών Μεθόδων Ασφάλειας (ΚΜΑ)/ 
Κανονισμών (ΕΕ) 1158/2010 και 1169/2010 αντίστοιχα. 
Οι έλεγχοι αυτοί μπορεί να οριζόντιοι εντός όλων των 
οργανικών μονάδων του ελεγχόμενου οργανισμού ή 
κάθετοι εντός μίας συγκεκριμένης οργανικής μονάδας. 

2. Επιθεωρήσεις (Ιπερθεΐίσπε) οι οποίες έχουν ως σκο¬ 
πό τη διαπίστωση ότι οι σιδηροδρομικοί οργανισμοί 
ελέγχουν και διαχειρίζονται αποτελεσματικά τους κιν¬ 
δύνους που σχετίζονται με τις δραστηριότητες τους. Οι 
επιθεωρήσεις περιλαμβάνουν: 

• Επιθεωρήσεις Στοιχείων Υποδομής (όπως π.χ. τεχνι¬ 
κών έργων, ισόπεδων διαβάσεων, σταθμών κ.α.) ή άλλων 
Περιουσιακών Στοιχείων (π.χ. τροχαίου υλικού κ.α.). Οι 
παραπάνω επιθεωρήσεις είναι προληπτικές και μικρής 
χρονικής διάρκειας οι οποίες έχουν σκοπό τον έλεγχο 
του σιδηροδρομικού οργανισμού για το εφαρμοζόμενο 
από τον ίδιο σύστημα επιθεωρήσεων, το πρόγραμμα συ¬ 
ντήρησης, την κατάσταση των προαναφερθέντων στοι¬ 
χείων και τα κριτήρια καταλληλόλητας για χρήση τους. 

■ Επιθεωρήσεις Δραστηριοτήτων [όπως π.χ. η μηχα- 
νοδήγηση (030 Ηίάθ)], ο έλεγχος επί των συρμών που 
κυκλοφορούν στην εθνική σιδηροδρομική υποδομή 
δυνάμει του άρθρου 29 του ν. 3911/2011, η φύλαξη 
ισόπεδων διαβάσεων, η σύνθεση αμαξοστοιχιών κ.α.). 
Στις επιθεωρήσεις δραστηριοτήτων συνήθως παρατη- 
ρείται η τήρηση κανόνων από τον επιθεωρούμενο και 
ελέγχεται, μεταξύ άλλων, η συμμόρφωση των σιδηρο¬ 
δρομικών οργανισμών με τις απαιτήσεις των οικείων 
(Τεχνικών) Προτύπων, Κανονισμών και άλλων εταιρικών 
διαδικασιών, πέραν αυτών οι οποίες είναι ενταγμένες 
στο οικείο ΣΔΑ. 

3. Συναντήσεις Εποπτείας οι οποίες λαμβάνουν χώρα 
με κάθε σιδηροδρομικό οργανισμό ξεχωριστά, με τη 

συμμετοχή τουλάχιστον των Επικεφαλής των οργανω¬ 
τικών μονάδων Ασφάλειας των σιδηροδρομικών οργα¬ 
νισμών και με αντικείμενο ενδεικτικά την ανασκόπηση 
και την παρακολούθηση της πορείας των διορθωτικών 
ενεργειών για την άρση προηγούμενων μη συμμορφώ¬ 
σεων, την ανασκόπηση τυχόν ατυχημάτων και συμβά¬ 
ντων, εσωτερικών επιθεωρήσεων, οργανωτικών μετα¬ 
βολών κ.α. 

Στις Συναντήσεις Εποπτείας περιλαμβάνονται επίσης 
και οι κοινές συναντήσεις με όλους τους σιδηροδρομι¬ 
κούς φορείς οι οποίες διενεργούνται τουλάχιστον μία 
φορά ανά έτος, με ευρύτερη σύνθεση συμμετεχόντων 
και ατζέντα που καθορίζονται πριν την πραγματοποί¬ 
ησή τους. 

4. Εξέταση Καταγγελιών σχετιζόμενες με θέματα ασφά¬ 
λειας οι οποίες υποβάλλονται από τρίτους. Σύμφωνα με 
την πολιτική της Αρχής, όλες οι καταγγελίες πολιτών/ 
φυσικών προσώπων ή οργανισμών οι οποίες σχετίζονται 
με την ασφάλεια εξετάζονται από αρμόδιους επιθεω¬ 
ρητές οι οποίοι διερευνούν τις καταγγελίες ξεκινώντας 
διαβουλεύσεις με όλα τα εμπλεκόμενα μέρη και μπορούν 
κατά την κρίση της Ολομέλειας της Αρχής να διενεργούν, 
επίσης, σχετική επιθεώρηση. Σε κάθε περίπτωση, η Αρχή 
αποφασίζει για ενδεχόμενες καταγγελίες εντός έξι (6) 
εβδομάδων το αργότερο από την παραλαβή όλων των 
σχετικών πληροφοριών. Ανάλογα της σοβαρότητας των 
καταγγελιών, δύναται να ενεργοποιηθεί η διαδικασία 
ακρόασης σύμφωνα με τις προβλέψεις του Κανονισμού 
Ακροάσεων της Αρχής (ΦΕΚ Β' 3080/04-12-2013). Για τη 
διενέργεια των παραπάνω εποπτικών δραστηριοτήτων 
της, η Αρχή εκδίδει και τηρεί σχετική Διαδικασία/Οδηγό 
Εφαρμογής ο οποίος δημοσιεύεται στην ιστοσελίδα της 
Αρχής. 

Άρθρο 4 

Στρατηγική για την Εποπτεία 

Η Αρχή με απόφασή της εγκρίνει, εκδίδει και εφαρμό¬ 
ζει Στρατηγική για την Εποπτεία τριετούς διάρκειας την 
οποία δημοσιεύει στην ιστοσελίδα της. Η Στρατηγική 
για την Εποπτεία καλύπτει όλες τις σχετικές απαιτήσεις 
του άρθρου 3 και του Παραρτήματος του Κανονισμού 
(ΕΕ) 1077/2012. Η Αρχή λαμβάνοντας υπόψη τα αποτε¬ 
λέσματα των εποπτικών της δραστηριοτήτων ανασκοπεί 
σε τακτική βάση την Στρατηγική για την Εποπτεία και την 
επανεκδίδει κάθε τρία έτη. 

Για την εφαρμογή της Στρατηγικής για την Εποπτεία 
η Αρχή εφαρμόζει τις θεμελιώδεις αρχές οι οποίες κα¬ 
θορίζονται στο Παράρτημα IV του Κανονισμού (ΕΕ) 
1158/2010 και στο Παράρτημα III του Κανονισμού (ΕΕ) 
1169/2010, ήτοι: (α) της αναλογικότητας κατά την εφαρ¬ 
μογή της νομοθεσίας και την εξασφάλιση της συμμόρ¬ 
φωσης, (β) της συνέπειας κατά την προσέγγιση, (γ) της 
στόχευσηςτων δράσεων επιβολής και του καθορισμού 
προτεραιοτήτων για τις εποπτικές δραστηριότητες, (δ) 
της αποτελεσματικής χρήσης των πόρων, (ε) της διαφά¬ 
νειας σχετικά με το πώς λειτουργεί η Αρχή και τι αναμέ¬ 
νεται από τους εποπτευόμενους, (στ) της λογοδοσίας 
για τις αποφάσεις ή τις πράξεις της Αρχής, (ζ) της συ¬ 
νεργασίας με τις άλλες εθνικές αρχές για την ασφάλεια 


των σιδηροδρόμων και άλλες αρμόδιες αρχές. Η Αρχή 
εξειδικεύει και επεξηγεί τις προαναφερθείσες αρχές στην 
Στρατηγική για την Εποπτεία. 

Άρθρο 5 

Σχέδιο Εποπτείας 

Η Αρχή με απόφαση της εγκρίνει και εκδίδει τον 
Δεκέμβριο κάθε έτους σχέδιο εποπτείας (εφεξής κα¬ 
λούμενο «πρόγραμμα εποπτικών δραστηριοτήτων») 
για το επόμενο έτος. Το πρόγραμμα εποπτικών δρα¬ 
στηριοτήτων περιλαμβάνει τις εποπτικές δραστη¬ 
ριότητες της Αρχής ανά μήνα του έτους και ανά 
σιδηροδρομικό οργανισμό και επίσης τους απαιτού- 
μενους πόρους για την υλοποίηση κάθε εποπτικής 
δραστηριότητας. 

Πέραν των προγραμματισμένων εποπτικών δραστη¬ 
ριοτήτων η Αρχή μπορεί να υλοποιεί επίσης έκτακτες ή 
αιφνίδιες εποπτικές δραστηριότητες. Για την κατάρτιση 
και την εκτέλεση του προγράμματος εποπτικών δραστη¬ 
ριοτήτων, η Αρχή συλλέγει και αναλύει πληροφορίες από 
διάφορες πηγές όπως: αναφορές προηγούμενων εποπτι¬ 
κών δραστηριοτήτων, συναντήσεις με σιδηροδρομικούς 
οργανισμούς, πορίσματα διερεύνησης σιδηροδρομικών 
ατυχημάτων και συμβάντων, καταγγελίες, παράπονα πο¬ 
λιτών, εκθέσεις πεπραγμένων σιδηροδρομικών οργανι¬ 
σμών, κοινοί δείκτες ασφάλειας κ.α. 

Άρθρο 6 

Συγκρότηση Ομάδας Ελέγχου/Επιθεώρησης 

Για την πραγματοποίηση των εποπτικών δραστηριοτή¬ 
των της Αρχής και ειδικότερα των ελέγχων και των επιθε¬ 
ωρήσεων συγκροτείται, κατά περίπτωση, ομάδα ελέγχου/ 
επιθεώρησης, με απόφαση του Προέδρου της Αρχής. 

Στην απόφαση αυτή ορίζεται η σύνθεση της ομάδας 
ελέγχου ή επιθεώρησης ήτοι ο συντονιστής επιθεωρητής 
και οι υπόλοιποι επιθεωρητές, ο σκοπός και το αντικεί¬ 
μενο ελέγχου ή επιθεώρησης, το χρονικό διάστημα και 
ο τόπος διενέργειας του ελέγχου ή επιθεώρησης. 

Η απόφαση συγκρότησης της ομάδας ελέγχου/επι- 
θεώρησης αποτελεί ταυτόχρονα και την γραπτή εντολή 
ελέγχου ή επιθεώρησης από τον Πρόεδρο της Αρχής. Η 
απόφαση αυτή συνοδεύεται από σχετική εντολή υπη¬ 
ρεσιακής μετακίνησης η οποία υπογράφεται από τον 
Πρόεδρο της Αρχής. 

Στην περίπτωση προγραμματισμένων ή/και εκτάκτων 
ελέγχων και επιθεωρήσεων, προηγείται γραπτή ειδο¬ 
ποίηση του ελεγχόμενου σιδηροδρομικού οργανισμού 
στον οποίο γνωστοποιείται το πρόγραμμα του ελέγχου 
ή της επιθεώρησης. 

Στην περίπτωση αιφνίδιου ελέγχου ή επιθεώρησης, 
δύναται να μην προηγηθεί προηγούμενη ειδοποίηση 
του ελεγχόμενου. 

Κατά τη διάρκεια του ελέγχου/επιθεώρησης τα μέλη 
της ομάδας ελέγχου/επιθεώρησης οφείλουν να φέρουν 
μαζί τους: 

α. Την εντολή ελέγχου/επιθεώρησης, την οποία επι¬ 
δεικνύουν εάν αυτό ζητηθεί, 

β. τις υπηρεσιακές ταυτότητες τις οποίες επιδεικνύουν 
εφόσον τους ζητηθεί. 

Άρθρο 7 

Τεχνικές Διεξαγωγής της Εποπτείας 
Κατά την άσκηση των εποπτικών δραστηριοτήτων της 
Αρχής τηρούνται οι τεχνικές διεξαγωγής εποπτείας οι 
οποίες προβλέπονται στο διεθνές πρότυπο 150 19011 
"0υίάθΙίηθ5 ίοΓ θυάίΐίης ΐΎΐθΠΒςθίπθηΐ 5γ5ΐθΐτΐ5". 

Άρθρο 8 

Επάρκεια προσώπων που συμμετέχουν 

σε εποπτικές δραστηριότητες 
Στις εποπτικές δραστηριότητες της Αρχής συμμετέ¬ 
χουν πρόσωπα με ευρεία με γνώση του σιδηροδρο¬ 
μικού συστήματος, της σιδηροδρομικής νομοθεσίας, 
της σιδηροδρομικής τεχνολογίας, των προτύπων επι¬ 
θεώρησης και εμπειρία τουλάχιστον τριών (3) ετών 
στον σιδηροδρομικό τομέα. Οι επιθεωρητές της Αρχής 
διαθέτουν πιστοποιητικό επιτυχούς παρακολούθησης 
εκπαιδευτικού προγράμματος «Επικεφαλής Επιθεω- 
ρητή/Επιθεωρητή Συστημάτων Διαχείρισης» το οποίο 
ανανεώνουν κάθε πέντε (5) έτη ενώ κάθε δύο (2) έτη 
εκπαιδεύονται σε αντικείμενο σχετικό μετά συστήματα 
διαχείρισης ασφάλειας. Επιπροσθέτως, για την δυνατό¬ 
τητα διενέργειας ελέγχων και επιθεωρήσεων απαιτείται 
προηγουμένως η συμμετοχή τους ως παρατηρητές σε 
τρεις (3) συνολικά ελέγχους και επιθεωρήσεις. Πέραν των 
παραπάνω, οι επιθεωρητές της Αρχής διαθέτουν προ¬ 
σωπικές δεξιότητες όπως ενδεικτικά παρατηρικότητα, 
οξύνοια, επιμονή, αποφασιστικότητα, ακεραιότητα, συ- 
νεργατικότητα, επαγγελματισμό, οργανωτικότητα, εμπι¬ 
στευτικότητα, προσέγγιση βασισμένη σε αντικειμενικές 
αποδείξεις κ.α. 

Άρθρο 9 

Αποτελέσματα Εποπτικών Δραστηριοτήτων 
Κατά την διάρκεια ελέγχων/επιθεωρήσεων οι επι¬ 
θεωρητές της Αρχής μπορούν να αναγνωρίζουν Μη 
Συμμορφώσεις και Προτάσεις Βελτίωσης τις οποίες 
καταγράφουν σε ειδικό έντυπο και στην έκθεση των 
ελέγχων/επιθεωρήσεων. Μη Συμμόρφωση καλείται η 
μη εκπλήρωση από τον σιδηροδρομικό οργανισμό μιας 
απαίτησης π.χ. της νομοθεσίας ή του ΣΔΑ ή ενός εξω¬ 
τερικού εφαρμοστέου προτύπου/κανονισμού, η οποία 
αποτελεί αποδεικτικό στοιχείο αποτυχίας ή απόκλισης 
της εφαρμογής του συστήματος. Για κάθε μη Συμμόρ¬ 
φωση ο επιθεωρούμενος σιδηροδρομικός οργανισμός 
καλείται να εκπονήσει πρόγραμμα διορθωτικών ενεργει¬ 
ών για την άρση της Μη Συμμόρφωσης. Το πρόγραμμα 
αυτό υποβάλλεται προς έγκριση στην Αρχή και περιέχει 
την περιγραφή της διορθωτικής ενέργειας για την εξά¬ 
λειψη των αιτιών της Μη Συμμόρφωσης, τους σχετικούς 
πόρους και υπευθυνότητες και το χρονοδιάγραμμα υλο- 
ποίησηςτης διορθωτικής ενέργειας. Η Πρόταση Βελτίω¬ 
σης αναφέρεται σε μια περιοχή του συστήματος ή του 
οργανισμού όπου κατά την άποψη των επιθεωρητών 


μπορεί να επιτευχθεί βελτίωση, με βάση στοιχεία τηρού¬ 
μενων βέλτιστων πρακτικών. Η εφαρμογή της Πρότασης 
Βελτίωσης δεν είναι υποχρεωτική, η εφαρμογή και τυχόν 
οφέλη αξιολογούνται και αποφασίζονται από τον σιδη¬ 
ροδρομικό οργανισμό. 

Άρθρο 10 

Λήψη αποφάσεων 

Η Αρχή λαμβάνει αιτιολογημένες αποφάσεις που 
αφορούν στις εποπτικές της δραστηριότητες. Ειδικό¬ 
τερα για τις περιπτώσεις Μη Συμμορφώσεων, οι επι¬ 
θεωρητές της Αρχής αξιολογούν την διακινδύνευση 
και τις συνέπειες που μπορούν να προκαλέσουν, την 
φύση, την σοβαρότητα, την συχνότητα εμφάνισης και 
την διάρκεια, πριν τελικά εγκρίνουν το σχετικό πρό¬ 
γραμμα διορθωτικών ενεργειών του σιδηροδρομικού 
οργανισμού. 

Η μη υποβολή προγράμματος διορθωτικών ενερ¬ 
γειών από τους επιθεωρούμενους σιδηροδρομικούς 
οργανισμούς και κατ' επέκταση η αδυναμία άρσης Μη 
Συμμορφώσεων σύμφωνα με το πρόγραμμα διορθωτι¬ 
κών ενεργειών, δίνει στην Αρχή τη δυνατότητα για την 
επιβολή διοικητικών κυρώσεων σύμφωνα με τις προ- 
βλέψειςτων διατάξεων του άρθρου 27 του ν. 3534/2007 
(ΦΕΚ Α' 40), του άρθρου 9 της Υπουργικής απόφασης 
ΑΣ.4.2/οικ. 26697/2422/07-05-2009 (ΦΕΚ Β' 986), του 
άρθρου 29 του ν. 3911/2011 και του άρθρου 32 του 
ν. 3891/2010. 

Άρθρο 11 

Προσφυγές 

Οι ΣΕ και ο ΔΥ μπορούν να υποβάλλουν προσφυγή 
ενώπιον της Αρχής κατά αποφάσεων που λαμβάνονται 
από την Αρχή κατά την άσκηση των εποπτικών της 
δραστηριοτήτων, σύμφωνα με την προβλεπόμενη δια¬ 
δικασία την οποία η Αρχή εγκρίνει και δημοσιεύει στην 
ιστοσελίδα της. 

Σε κάθε περίπτωση, κατά των αποφάσεων της Αρχής 
με τις οποίες επιβάλλονται κυρώσεις ή/και κατά των λοι¬ 
πών ατομικών διοικητικών αποφάσεων της Αρχής, οι ΣΕ 
και ο ΔΥ μπορούν να υποβάλλουν αίτηση ακυρώσεως 
ενώπιον του Διοικητικού Εφετείου Αθηνών, σύμφωνα 
με τις διατάξεις του ν. 3891/2010 και του ν. 3911/2011. 

Άρθρο 12 

Έναρξη Ισχύος 

Η ισχύς της παρούσας ξεκινά από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2017 

Ο Πρόεδρος 

ΒΑΣΙΛΕΙΟΣ ΤΣΙΑΜΑΝΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























